Oslo fjerner sperringene på T-banen

Bystyret bestemte onsdag ettermiddag at sperringene på T-banen fjernes på grunn av sikkerheten.

De fysiske sperringene som ble satt opp i forbindelse med det nye billettsystemet Flexus, kan ikke brukes til noe. Nå skal de bort. Karlsen Anette

Wasim K. Riaz

5. juni 2013 13:54 Sist oppdatert 5. juni 2013

Etter forslag fra Arbeiderpartiet har flertallet i bystyret bestemt at sperringene på T-banen blir fjernet.

SV, Frp, Rødt og Miljøpartiet De Grønne sikret Arbeiderpartiet flertall i denne saken.

Les også Ubrukelige T-banesperringer hindrer evakuering og redningsmannskaper

Sperringene ble satt opp i 2005, men er aldri tatt i bruk. Dette til tross for at Ruter flere ganger har sagt at de skal brukes om kort tid.Man har tidligere anslått at det ville koste rundt 20 millioner i året å bruke portene slik de var tenkt. Montører som var med på å sette opp sperringene, har tidligere fortalt at de var klar over at portene ikke ville bli tatt i bruk før de ble utplassert.

Ukjent pris

— Arbeiderpartiet er glade for at et flertall i bystyret støttet vårt forslag, sier Abdullah Alsabeehg (Ap), som la frem forslaget.

Abdullah Alsabeehg (Ap). Oslo Arbeiderparti

— Sperringene er til hinder ved en eventuell evakuering, og kan utgjøre en sikkerhetsrisiko. Arbeiderpartiet mener at byrådet av hensyn til sikkerheten må fjerne sperringene på T-banestasjonene så raskt som mulig, og senest innen utgangen av 2013.- Brannvesenet har sagt at sperringene er et hinder forrømningsveier. Derfor støtter vi forslaget. Sikkerheten rundtkollektivreiser er det viktigste for oss, sier Mazyar Keshvari,Frps representant i samferdselskomiteen i bystyret.

Den eneste funksjonen sperringene har i dag, er at de blir brukt til å validere reisekortene.

Ruter har ikke klart å svare på hva sperringene i sin tid kostet, da de bare var en del av totalleveransen for t-banesystemet. Det står imidlertid klart at Oslo har brukt flere millioner kroner på sperringer som aldri er blitt brukt, og som nå må tas ned.